Jizzaxda ukasiga tegishli fermer xo‘jaligi yerini sotmoqchi bo‘lgan shaxs ushlandi

Jizzax viloyati Zafarobod tumanida ukasiga tegishli fermer xo‘jaligi yerini sotmoqchi bo‘lgan shaxs ushlangan. Bu haqda Bosh prokuratura huzuridagi Iqtisodiy jinoyatlarga qarshi kurashish departamenti xabar bermoqda.
Ma'lum qilinishicha, Bosh prokuratura huzuridagi Departament hamda DXX Zafarobod tumani bo‘limi tomonidan o‘tkazilgan tezkor tadbirda, ukasiga tegishli fermer xo‘jaligining yerini sotmoqchi bo‘lgan A.J. ushlangan.
Mazkur shaxs ukasi M.J. rahbarligidagi fermer xo‘jaligining 10 gektar yer maydonini Sh.ga firibgarlik yo‘li bilan sotishni rejalashtirib, oldindan kelishilgan 10 million so‘mni olgan vaqtida ashyoviy dalillar bilan qo‘lga olingan.
Qayd etilishicha, mazkur holat yuzasidan Jinoyat kodeksining 168-moddasi (firibgarlik) bilan jinoyat ishi qo‘zg‘atilib, tergov harakatlari o‘tkazilmoqda.
Samarqandda soxta hokimiyat vakili 6700 dollar evaziga yarim sotix yer olib bermoqchi bo‘ldi
Buxoroda 15 sotix yerni 35 million so‘mga sotayotgan shaxs ushlandi